b'\n_START_ARTICLE_\nHelikoniakasvit\n_START_SECTION_\nTuntomerkit\n_START_PARAGRAPH_\nHelikoniat ovat kookkaita ja juurakollisia ruohoja. Lehdet sijaitsevat kahdessa riviss\xc3\xa4. Pitk\xc3\xa4per\xc3\xa4isess\xc3\xa4 kukinnossa on kookkaat ja v\xc3\xa4rikk\xc3\xa4\xc3\xa4t suojuslehdet, joiden hangoissa kukkaryhm\xc3\xa4t sijaitsevat. Kukat ovat vinosti vastakohtaisia, ja niiss\xc3\xa4 on viisi ter\xc3\xa4lehtim\xc3\xa4ist\xc3\xa4, enemm\xc3\xa4n tai v\xc3\xa4hemm\xc3\xa4n yhteen kasvanutta keh\xc3\xa4lehte\xc3\xa4. Heteit\xc3\xa4 on viisi ja ne kiinnittyv\xc3\xa4t tyvest\xc3\xa4\xc3\xa4n keh\xc3\xa4\xc3\xa4n, lis\xc3\xa4ksi on yksi enemm\xc3\xa4n tai v\xc3\xa4hemm\xc3\xa4n huppumainen joutohede. Siki\xc3\xa4imen pohjaistukassa on kolme siemenaihetta. Hedelm\xc3\xa4 on mehev\xc3\xa4, lohkohedelm\xc3\xa4 tai luumarja, ja sijaitsee tukevan ja pidentyneen per\xc3\xa4n p\xc3\xa4\xc3\xa4ss\xc3\xa4. Luumarjassa on kussakin lokerossa yksi kova kivi.\n_START_SECTION_\nLevinneisyys\n_START_PARAGRAPH_\nHelikoniat ovat kotoisin enimm\xc3\xa4kseen trooppisesta Amerikasta. Muutama laji kasvaa Sulawesin saarelta Tyynenmeren saarille ulottuvalla alueella.\n_START_SECTION_\nLuokittelu\n_START_PARAGRAPH_\nHelikonialajeja on 100-200 luokittelijasta riippuen. Tunnetuimmat lajit ovat laikkuhelikonia (Heliconia bihai) ja kirjohelikonia (H. psittacorum).'